Diari Oficial de la Generalitat Valenciana


Sumari del DOGV 2962, del 02-04-1997 (1997/905047)

Resolució de 3 de juliol de 1996, de la Direcció General de Qualitat Ambiental, de la Conselleria de Medi ambient, per la qual es formula declaració d'impacte ambiental.
-------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1996/07/03/(1)/dof/vci/html**

### Dades del document

Número de DOGV
:   2962

Data del DOGV
:   02-04-1997

Secció del DOGV
:   I. DISPOSICIONS GENERALS

Número del document
:   1997/905047


Data del document
:   03-07-1996

Organisme emissor


Tipus de document
:   Resolució

Descriptors 

:   * Sagunt
    * impacte ambiental
    * vigilància del medi ambient

Resolució de 3 de juliol de 1996, de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental. Vist l'expedient 184/95-AIA sobre el Projecte d'Elaboració i Envasat d'Adobs Orgànics amb emplaçament al polígon Sepes, parcel·la 19 del terme municipal de Sagunt (València), el promotor del qual és Fertilizantes Saguntinos, SA.  
Vist que en l'expedient municipal s'han dut a terme les següents actuacions:  
- Informe tècnic sobre normativa reguladora de la utilització de llots de depuració en el sector agrari:  
1. L'empresa usuària dels llots ha de presentar, abans de l'inici de la seua utilització en activitats agràries, un informe sobre els llots tractats i sobre els sòls receptors dels dits llots. El dit informe ha de contenir una anàlisi química (conforme als annexos IIB i IIC del Reial Decret 1.310/1990. A més, aquest informe ha d'especificar clarament que es respecten estrictament les prohibicions i restriccions exposades en l'article 5 del dit Reial Decret 1.310/1990 referents al tipus de sòl receptor i període de temps en què es poden aplicar els llots als dits sòls perquè no resulten perillosos.  
2. L'entitat dedicada a l'explotació agrícola dels llots haurà d'emplenar al final de cada semestre natural la fitxa d'explotació agrícola dels llots tractats, segons el model inclòs en l'annex II de l'Ordre del 26 d'octubre de 1993. El dit informe es remetrà als responsables de la planta depuradora.  
3. A partir de l'informe remés per l'empresa usuària dels llots es controlarà si es compleixen els valors límits per a les quantitats anuals de metalls pesants que es poden introduir als sòls (annex IC i article 3 del Reial Decret 1.310/1990).  
- Informes tècnics municipals respecte al projecte tècnic: «l'activitat objecte de sol·licitud està subjecta a declaració d'impacte ambiental.  
En la documentació tècnica aportada no s'indica el lloc on s'efectua l'assecat de llots ni la corresponent autorització administrativa que justifique les dites instal·lacions.  
La documentació tècnica aportada no descriu aquelles mesures correctores necessàries per a evitar els efectes de molèsties, insalubritat, nocivitat i perillositat que l'activitat es pretén realitzar al descobert no s'eviten els lixiviats, escorrenties, pudors, proliferació d'insectes, pols, sorolls, mesures de protecció contra incendis, etcètera».  
Se li atorga un termini de 15 dies al promotor per a la presentació d'un estudi en què es reparen les deficiències considerades.  
- Informe de l'arquitecte municipal: «l'emplaçament està d'acord amb les ordenances municipals i els plànols d'ordenació urbana».  
- S'ha procedit al tràmit d'informació pública pel que fa a l'activitat d'«adobs orgànics minerals i les seues ramificacions». Segons consta en l'expedient remés per l'Ajuntament, s'han presentat dues al·legacions que, de forma succinta, indiquen que «pel tipus d'activitat que desenvolupa es produeixen olors, insectes, etcètera»; «...es manipulen o s'elaboren substàncies i productes nocius per a la salut, el grau de pestilència i insalubritat afecta directament el personal de l'empresa denunciant».  
Vist que l'Ajuntament de Sagunt remet el Projecte i Estudi d'Impacte Ambiental d'Indústria Destinada a Elaboració i Envasat d'Adobs Orgànics.  
Vista la documentació aportada, es va sol·licitar a l'esmentat ajuntament que remetera l'expedient complet tramitat.  
Vist que l'objecte del projecte és l'elaboració d'adobs orgànics a partir de subproductes de la depuradora de les aigües municipals de Sagunt, torba rossa, escorça de pi, brisa, terres de xampinyó i arenes de caolí.  
Com a subproductes de la depuradora s'utilitzen els llots resultants. Aquests productes poden ser emprats en agricultura si s'adapten a allò disposat en el Reial Decret 1.310/1990, de 29 d'octubre, pel qual es regula la utilització de llots en el sector agrari.  
La torba rossa s'importa de les torberes holandeses i alemanyes. Es reben en bales comprimides completament tancades.  
L'escorça de pins prové dels residus de distintes serradores ubicades en zones de la Comunitat Valenciana.  
La brisa prové de destil·leries de Cuenca, Múrcia i Albacete i arriba completament feta.  
Les arenes caoliníferes procedeixen de les mines de Villar del Arzobispo.  
Vist que el procés es basa en la mescla dels diferents productes mitjançant una pala carregadora per a passar, posteriorment, a ser mòlts i garbellats i formar part de l'estoc de mercaderies. Aquestes matèries primeres es mesclen en proporcions variables segons la demanda.   
Aquests materials envasats s'aprofiten com a adobs orgànics per les explotacions agrícoles.  
La parcel·la té una superfície de 4.036 metres quadrats que es distribueix així: en zona de magatzem, 70 metres quadrats; zona d'oficines de 60 metres quadrats; zona d'emmagatzemament de matèries primeres 3.000 metres quadrats; zona de tractament i envasats de 906 metres quadrats.  
El perímetre de la parcel·la està format per mur de bloc de formigó d'1'5 metres d'alçària i en la part superior, malla de filferro de triple torsió galvanitzada.  
Vist que es va sol·licitar al promotor que presentara l'ampliació de l'estudi d'impacte ambiental en els següents punts:  
1. Característiques, volum i procedència de les matèries primeres.  
2. Característiques i mesures previstes per a corregir o evitar els possibles efectes negatius en les zones d'acumulació de les matèries primeres (producció de lixiviats, pudors, fermentació incontrolada, etc.).  
3. Descripció detallada del procés d'elaboració dels adobs orgànics. Seguiment efectuat en el control dels processos d'elaboració (temperatura, humitat, etcètera).  
Vist que es va consultar el Servei de Residus i Contaminació d'aquesta Conselleria. Com a resultat d'aquesta consulta es remet un informe en el qual s'indica «...que l'esmentada activitat no requereix cap autorització administrativa de la nostra competència mentre no es generen residus de naturalesa tòxica i perillosa com a part de la mateixa activitat (olis usats de la maquinària, etcètera).  
Vist que de l'ampliació sol·licitada es remet un projecte tècnic de l'activitat que s'ha de desenvolupar, un exemplar de "Mesures correctores considerades en el projecte de sol·licitud de llicència d'activitats per a indústria per a adobs orgànics" i una fotocòpia de l'anàlisi efectuada per l'Institut Valencià d'Investigacions Agràries sobre els llots de la depuradora de Sagunt,  
En l'annex de mesures correctores presentat s'indica que els fenòmens de lixiviació i escorrentia no es produiran ja que es tracten de materials completament secs. Quant a pudors, indica l'estudi que pel fet de tractar-se de materials inerts (escorça de pi, brisa, arenes caoliníferas, torba rossa) no se'n desprén cap pudor. Els productes obtinguts de la depuradora de Sagunt estan completament secs i compactats.  
Quant a la proliferació d'insectes, s'indica que pel tipus de substàncies amb les quals es treballa no cal ressenyar una proliferació d'insectes fora dels límits normals.  
S'hi adjunta un informe realitzat sobre els llots de la depuradora de Sagunt en l'Institut Valencià d'Investigacions Agràries. Segons els resultats obtinguts, s'observa que es troben dins dels límits fixats pel Reial Decret 1310/1990 pel qual es regula la utilització de llots de depuració en el sector agrari.  
Vist que s'ha procedit al tràmit d'informació pública de l'estudi d'impacte ambiental de l'activitat d'"Adobs orgànics minerals i les seues ramificacions" mitjançant un edicte en el tauler d'anuncis de l'Ajuntament de Sagunt durant un termini de 30 dies. Durant el dit període, no s'hi han presentat al·legacions, segons el certificat efectuat per la Secretaria de l'Ajuntament.  
Atés que, encara que conforme s'indica en l'estudi es parteix de materials secs i no hi ha processos de fermentació, això resulta difícil d'aconseguir ja que es troben a l'aire lliure i qualsevol efecte dels elements meteorològics sobre els materials, que en aquest cas no serà controlat i, per tant, anaerobi, produirà pudors i serà un focus potencial de proliferació d'agents vectors.  
La superfície de les àrees d'acumulació i preparació de l'adob haurà de ser impermeable i disposar de pendent cap a una fossa també impermeable per tal de recollir tant possibles lixiviats com aigües pluvials, tal com s'indica en l'estudi d'impacte ambiental.  
Atés que la malla que recobreix el tancat perimetral haurà de ser espessa de forma que s'evite la dispersió de partícules sòlides i pols.  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, abans de la resolució administrativa que s'adopte per a l'aprovació definitiva de l'esmentat projecte, segons es desprén de l'article 5é de la Llei d'Impacte Ambiental i concordants del seu Reglament,  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables,  
Atés que l'article cinqué del Decret 162/90, del 15 d'octubre, del Consell de la Generalitat Valenciana pel qual s'aprova el reglament per a l'execució de la Llei 2/89 d'Impacte Ambiental, atribueix la competència a l'òrgan ambiental per a les declaracions i estimacions d'impacte ambiental dels projectes als quals s'aplique aquesta llei,  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això i fent ús de les facultats que tinc legalment atribuïdes, formule la següent   
Primer  
Estimar acceptable, a l'únic efecte ambiental, el projecte d'"Elaboració i envasat d'adobs orgànics" amb emplaçament al Polígon Sepes, parcel·la 19, del terme municipal de Sagunt (València), el promotor del qual és Fertilizantes Saguntinos, SA atenent allò disposat en l'estudi d'impacte ambiental i el compliment de les següents mesures:  
1. Les zones d'acumulació de matèries primeres es depositaran en un àrea coberta de forma que s'aïlle dels efectes atmosfèrics. Es controlarà la temperatura, humitat, presència d'aire de forma que no es produïsca una fermentació anaeròbia amb proliferació de pudors i s'hi evite l'aparició d'agents vectors.  
2. La superfície de la parcel·la, concretament les àrees d'acumulació de matèries primeres, garbellat, tamisat i envasat, seran de material impermeable. Es disposarà d'una xarxa de drenatge que controle i tracte les aigües pluvials i d'arrossegament de les zones de treball. Aquestes aigües se sotmetran a un procés de decantació que elimine la matèria orgànica.  
3. L'apantallament es realitzarà amb malla espessa i acompanyada d'espècies arbòries que eviten la propagació de partícules en suspensió, pols i pudors.  
4. Qualsevol variació en la procedència de les matèries primeres o en el tractament serà comunicat a aquesta direcció general.  
5. Qualsevol moviment de matèries primeres que s'ha d'utilitzar, de caràcter intracomunitari, sia com a expedició, destinació o trànsit, queda sotmés a notificació prèvia de la Direcció General de Qualitat Ambiental, per tal d'aplicar-hi les prescripcions establertes en el Reglament CEE 239/93.  
Segon  
Notificar als interessats que contra aquesta resolució, pel fet de ser un acte de tràmit que no posa fi al procediment ni produeix indefensió, es pot interposar cap recurs, sense perjudici que utilitzen els mitjans que en defensa del seu dret estimen pertinents.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 3 de juliol de 1996.- La directora general de Qualitat Ambiental: Gloria Arnandis Boix.


Còpia Permalink ELI